

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.5** | 2025. gada 24. aprīlī  |

**13.**

**Par inženierbūves, kadastra apzīmējums 7480 003 1001 001, daļas nodošanu bezatlīdzības lietošanā VSIA „Latvijas Vides, ģeoloģijas un meteoroloģijas centrs”**

 Izskatot Ogres novada pašvaldībā (turpmāk – Pašvaldība) saņemto Valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs", vienotais reģistrācijas  numurs 50103237791, juridiskā adrese: Latgales iela 165, Rīga, LV-1019 (turpmāk – LVĢMC), 2023. gada 6. jūlija iesniegumu Nr. 1-2/782 “Par sadarbību Eiropas Savienības struktūrfondu projektu īstenošanā” (turpmāk – iesniegums) ar lūgumu sadarboties un izskatīt iespēju nodot bezatlīdzības lietošanā gājēju tilta pār Ogres upi, kas savieno Jāņa Čakstes prospektu un Ogres ielu, Ogrē, daļu novērojumu stacijas izveidei un hidroloģisko monitoringu organizēšanai, un 2025. gada 7. aprīļa iesniegumu Nr. 1-2/352, ka papildus hidroloģiskā monitoringa stacijas izvietošanai, izteikts lūgums saskaņot mērlatas izvietošanu uz tilta balsta saskaņā ar iesnieguma pielikumā esošo vizualizāciju, Pašvaldības dome konstatēja:

1. Valsts zemes dienesta Nekustamā īpašuma valsts kadastra informācijas sistēmā reģistrēta Pašvaldības izbūvēta inženierbūve ar nosaukumu “Iekārtais gājēju tilts pār Ogres upi teritorijā starp Jāņa Čakstes prospektu un Ogres upi Ogrē” un kadastra apzīmējumu 7480 003 1001 001 (turpmāk – Objekts), kas atrodas Pašvaldības tiesiskajā valdījumā un reģistrēts Pašvaldības pamatlīdzekļu uzskaitē (kartiņa Nr. 12135015) ar atlikušo bilances vērtību 1083594,35 EUR;
2. ar 2023. gada 31. jūlija vēstuli Nr. 2-5.1/1873 “Par sadarbību Eiropas Savienības struktūrfondu projektu īstenošanā” Pašvaldība sniegusi LVĢMC atbildi uz iesniegumu, norādot, ka Pašvaldībai nav iebildumu par iesniegumā minētās novērojumu stacijas izvietošu uz Objekta, tostarp vēršot uzmanību par 2020. gada 27. februārī savstarpēji noslēgto sadarbības līgumu (reģistrēts Pašvaldībā ar Nr. 5-2.1/2020-113, reģistrēts LVĢMC ar Nr. 4-1/19/20, turpmāk – sadarbības līgums) par hidroloģiskās informācijas sagatavošanu un apmaiņu, aicinot izskatīt esošā sadarbības līguma nosacījumus un slēgt vienošanos pie šī līguma par jaunas novērojumu stacijas izvietošu uz iekārtā gājēju tilta pār Ogres upi;
3. LVĢMC savā iesniegumā norāda, ka sadarbības atbalstīšanas gadījumā un projekta tālākai virzībai no Pašvaldības nepieciešama piekrišana nodot LVĢMC kā Vides aizsardzības un reģionālās attīstības ministrijas deleģētā pārvaldes uzdevuma par hidroloģiskā monitoringa nodrošināšanas izpildītājam bezatlīdzības lietošanā tilta vietas, kas norādītas iesnieguma pielikumā pievienotajā plānotā mēriekārtu un papildus aprīkojuma izvietojuma shēmā ne mazāk kā uz 10 gadiem.

Ministru kabineta 2009. gada 1. jūlija rīkojumā Nr. 448 “Par valsts aģentūras “Latvijas Vides, ģeoloģijas un meteoroloģijas aģentūra” un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” dibināšanu” noteikts, ka valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs" ir – kapitālsabiedrība, kuras uzdevumi cita starpā ir veikt normatīvajos aktos kapitālsabiedrībai noteiktos uzdevumus, kā arī tai deleģētos valsts pārvaldes uzdevumus atbilstoši dibināšanas mērķim (6.1. apakšpunkts).

 Saskaņā ar Publiskas personas finanšu līdzekļu un mantas izšķērdēšanas novēršanas likuma (turpmāk – Likums) 5. panta nosacījumiem, publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Likuma 5. panta otrajā daļā noteikti izņēmumi, uz kuriem neattiecas minētais aizliegums, tostarp Likuma 5. panta otrās daļas 5. punktā noteikts, ka publiska persona savu mantu nodod privātpersonai vai kapitālsabiedrībai tai deleģēto valsts pārvaldes uzdevumu pildīšanai, arī publiskas personas pakalpojumu sniegšanai.

 Nododot Pašvaldības Objekta daļu bezatlīdzības lietošanā LVĢMC tai deleģēto valsts pārvaldes uzdevumu īstenošanai, tiktu iegūts pilnvērtīgs hidroloģiskās situācijas novērtējums hidroloģiskā monitoringa īstenošanā LVĢMC uzturētās Plūdu riska informācijas sistēmas darbības nodrošināšanai kā arī abpusējas informācijas un mērījumu datu apmaiņai sadarbības līguma ietvaros.

 Likuma 5. panta trešā daļa noteic, ka gadījumā, ja publiskas personas mantu nodod bezatlīdzības lietošanā, par to pieņem lēmumu. Atbilstoši Likuma 5. panta ceturtajai daļai, ja bezatlīdzības lietošanā paredzēts nodot publiskas personas nekustamo vai kustamo mantu uz laiku, kas ilgāks par pieciem gadiem, lēmumu par to pieņem attiecīgi Ministru kabinets vai atvasinātas publiskas personas orgāns, ja likumā vai Ministru kabineta noteikumos nav paredzēts citādi. Pašvaldību likuma 10. panta pirmās daļas 21. punktā noteikts, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos. Saskaņā ar Likuma 5. panta 31 daļu, tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus.

Ņemot vērā minēto, pamatojoties uz Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5. punktu, 5. panta trešo un ceturto daļu, Pašvaldību likuma 10. panta pirmās daļas  21. punktu, un ņemot vērā Ministru kabineta 2009. gada 1. jūlija rīkojuma Nr. 448 “Par valsts aģentūras “Latvijas Vides, ģeoloģijas un meteoroloģijas aģentūra” un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” dibināšanu” 6.1., 6.3., 6.4., 6.5., 6.6., 6.7., 6.11. un 6.13. apakšpunktu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Nodot** Valsts sabiedrībai ar ierobežotu atbildību "Latvijas Vides, ģeoloģijas un meteoroloģijas centrs", vienotais reģistrācijas  numurs 50103237791, juridiskā adrese: Latgales iela 165, Rīga, LV-1019 (turpmāk – LVĢMC) bezatlīdzības lietošanā Ogres novada pašvaldības tiesiskajā valdījumā esošās inženierbūves ar nosaukumu “Iekārtais gājēju tilts pār Ogres upi teritorijā starp Jāņa Čakstes prospektu un Ogres upi Ogrē”, kadastra apzīmējums 7480 003 1001 001, ar atlikušo bilances vērtību 1083594,35 EUR, daļas, kas norādītas LVĢMC plānoto mēriekārtu un mērlatas izvietojuma shēmās (turpmāk – Objekts).
2. **Noteikt** Objekta bezatlīdzības lietošanas mērķi – hidroloģiskā monitoringa īstenošana un novērojuma stacijas izveidošana.
3. **Noteikt,** ka Objekts tiek nodots bezatlīdzības lietošanā uz 10 gadiem.
4. **Noteikt**,ka līgums par bezatlīdzības lietošanu tiek izbeigts un Objekts nododams atpakaļ, ja:
	1. Objekts tiek izmantots pretēji tās nodošanas bezatlīdzības lietošanā mērķim vai tiek pārkāpti līguma noteikumi;
	2. Objekts ir nepieciešams Ogres novada pašvaldībai savu funkciju nodrošināšanai;
	3. LVĢMC viena gada laikā no līguma noslēgšanas brīža nav uzsākusi Objekta izmantošanu šajā lēmumā noteiktajam mērķim.
5. **Uzdot** Ogres novada pašvaldības Centrālās administrācijas Nekustamo īpašumu pārvaldes nodaļai viena mēneša laikā no šā lēmuma spēkā stāšanās dienas sagatavot un organizēt patapinājuma līguma noslēgšanu.
6. **Uzdot** Ogres novada pašvaldības Centrālās administrācijas Juridiskajai nodaļai viena mēneša laikā no šā lēmuma spēkā stāšanās dienas sagatavot un organizēt vienošanās pie 2020. gada 27. februāra sadarbības līguma (reģistrēts Ogres novada pašvaldībā ar Nr. 5-2.1/2020-113; LVĢMC ar Nr. 4-1/19/20) par jaunas hidroloģisko novērojumu stacijas izvietošu uz Objekta noslēgšanu.
7. **Kontroli par lēmuma izpildi uzdot** Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)